আল-আকসায় ইহুদিদের প্রার্থনার অনুমতি দিচ্ছে ইসরায়েল || Somoynews.tv
১৪-১০-২০১৯, ১০:৪৪
মুসলমানদের পবিত্র মসজিদ ‘আল-আকসা’তে শিগগিরই ইহুদিদের প্রার্থনার অনুমতি দিতে যাচ্ছে ইসরায়েল।
ইসরায়েলের জননিরাপত্তা বিষয়ক মন্ত্রী গিলাদ এরদানের বরাত দিয়ে একটি প্রতিবেদন প্রকাশ করে মধ্যপ্রাচ্যভিত্তিক সংবাদমাধ্যম দ্য মিডল ইস্ট মনিটর।
এ বিষয়ে জননিরাপত্তা বিষয়ক মন্ত্রী গিলাদ এরদান বলেছেন, আল-আকসা মসজিদে শিগগিরই ইহুদিদের প্রার্থনার অনুমতি দেওয়া হবে। মন্ত্রী আরো বলেন, জেরুজালেমের পরিস্থিতি স্থানটির নিয়ন্ত্রণ ও সার্বভৌম ক্ষমতা অর্জনের দিকে যাচ্ছে। আমরা যখন আমাদের লক্ষ্যে (ইহুদিদের জন্য আল-আকসার দরজা খোলা) পৌঁছাব, তখন টেম্পল মাউন্টে প্রবেশ করে তারা তাদের প্রার্থনা করতে পারবে। আমি আশা করছি, এটি শিগগিরই ঘটবে।
১৯৬৭ সালের আরব যুদ্ধের পর থেকে ইসরায়েল পূর্ব জেরুজালেম দখল করে রেখেছে। জেরুজালেমকে নিজেদের অবিভাজ্য রাজধানী বলেও দাবি ইসরায়েলের।